Mia Farrow se seun vaar uit teenoor sy ma, suster | Netwerk24
Moses Farrow, seun van die aktrise Mia Farrow, het in ’n essay “A Son Speaks Out” sy ma van fisieke en emosionele mishandeling beskuldig, berig US Weekly.
Boonop betwis hy sy suster, Dylan, se aantygings dat haar pa, die regisseur Woody Allen, haar gemolesteer het.
Dylan (nou 32) beskuldig Allen daarvan dat hy haar in 1992 gemolesteer het. Allen ontken dié aantyging.
Mia Farrow, Woody Allen en hul kinders in 1989 in New York.
“Ek is ’n baie private mens en stel glad nie belang in openbare aandag nie,” skryf die 40-jarige Moses.
“Maar gegewe die onakkurate en misleidende aanvalle op my pa, voel ek dat ek nie langer kan swyg nie wat hy word steeds verdoem weens ’n misdaad wat hy nie gepleeg het nie.”
Die essay het Woensdag op sy blog verskyn.
“Ek was teenwoordig met alles wat voor, tydens en ná die beweerde voorval gebeur het. Noudat dat die openbare histerie van vroeër vanjaar ’n bietjie bedaar het, en ek ’n bietjie hoop koester dat die waarheid gehoor sal word, wil ek my storie deel.”
Mia (73) het Moses uit Suid-Korea in 1980 as ’n enkelouer aangeneem.
Allen (82) het hom meer as ’n dekade later ook aangeneem.
Moses, ’n gesinsterapeut, skryf dat “alles verander het” nadat Allen ’n romantiese verhouding met Mia se aangenome dogter Soon-Yi Previn begin het. Sy het in 1997 met Allen getrou vyf jaar nadat hy en Mia uit mekaar is.
Meer oor: Woody Allen | Mia Farrow